
ŠAKIŲ RAJONO SAVIVALDYBĖS VISUOMENĖS SVEIKATOS BIURO 2024 METŲ VEIKLOS ATASKAITA

I SKYRIUS
VADOVO ŽODIS

 Šakių rajono savivaldybės visuomenės sveikatos biuras (toliau  – Biuras) yra Lietuvos nacionalinės sveikatos sistemos savivaldybės biudžetinė visuomenės sveikatos priežiūros įstaiga, įgyvendinanti valstybines ir savarankiškąsias visuomenės sveikatos priežiūros funkcijas ir išlaikoma iš valstybės ir Šakių  rajono savivaldybės biudžetų asignavimų. 
Biuras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos visuomenės sveikatos priežiūros įstatymu, kitais teisės aktais ir Šakių rajono savivaldybės tarybos 2024 m. balandžio 19 d. sprendimu Nr. T-118 patvirtintais nuostatais (iki tol 2020-07-24 sprendimas Nr. T-223). Administruojant žmogiškuosius ir finansinius išteklius, parengta 141 direktoriaus įsakymas, iš jų 15 – vidaus tvarkos ir 126 personalo valdymo klausimais. Per 2024 metus visi biuro specialistai dalyvavo 28 kvalifikacijos kėlimo mokymuose ir konferencijose (bendra kvalifikacijos kėlimo trukmė 776 val.).
Biuro struktūra. Biure visi darbuotojai tiesiogiai pavaldūs Biuro direktoriui. Administracijos darbuotojai, mitybos organizavimo specialistas, psichologai, savižudybių prevencijos koordinatorius (nuo 2024 m. liepos 1 d.), visuomenės sveikatos specialistai veiklą vykdo Biure, visuomenės sveikatos specialistai, vykdantys sveikatos priežiūrą mokykloje, (toliau – VSS) – Šakių rajono savivaldybės ugdymo įstaigose, JPSPP koordinatorius – JPSPP KC, 2024 m. iš patvirtintų 16,5 etatų – 15,0 užimta, iš viso Biure dirba 20  darbuotojų (iš jų 2 – vaiko auginimo atostogose). Vadovaujantis teisės aktais, atliktas specialistų metinis vertinimas, suformuoti darbuotojams metinės veiklos lūkesčiai, siektini rezultatai, nustatyti rezultatų vertinimo rodikliai. Įstaigoje darbuotojų interesams atstovauja darbuotojų patikėtinis.
Bendradarbiavimas. Siekiant didinti darbdavių ir darbuotojų žinias apie psichikos sveikatą darbe ir stiprinti jų kompetenciją psichikos sveikatos srityje, pagrindinį dėmesį skiriant darbuotojų atsparumo psichikos sveikatos rizikos veiksniams didinimui ir psichosocialinės aplinkos darbovietėse gerinimui, 2024 m. aktyviai bendradarbiauta su įmonių bei ugdymo įstaigų darbuotojais, organizuojant psichikos sveikatos kompetencijų mokymus, teikiant individualias ir grupines konsultacijas, vedant paskaitas.
Kasmet vyksta nuoseklus bendradarbiavimas su Šakių rajono savivaldybės nevyriausybinėmis organizacijomis, bendruomenėmis, teikiant sveikatos stiprinimo, fizinio aktyvumo skatinimo, mitybos organizavimo, asmens higienos, lėtinių neinfekcinių bei užkrečiamų ligų profilaktikos, žalingų įpročių prevencijos, pirmosios pagalbos teikimo įgūdžių stiprinimo paslaugas.
2024 m. vasario 29 d. buvo pasirašyta sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas Šakių rajono savivaldybėje bendradarbiavimo sutartis, kurios tikslas – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę. Ši bendradarbiavimo sutartis pasirašyta kartu su šiomis įstaigomis: VšĮ Šakių pirminės asmens sveikatos priežiūros centru (centro koordinatorius), VšĮ Šakių ligonine, VšĮ Kudirkos Naumiesčio pirminės sveikatos priežiūros centru, VšĮ Kidulių ambulatorija, VšĮ Lekėčių ambulatorija, UAB Šakių sveikatos klinika.
Biuras yra Lietuvos visuomenės sveikatos asociacijos narys ir tarybos narys, Savivaldybių visuomenės sveikatos biurų asociacijos narys. Dalyvauta savivaldybės bendruomenės sveikatos tarybos (biuro vadovas BST pirmininkas), narkotikų kontrolės komisijos, psichologinių krizių valdymo grupės (biuro vadovas grupės pirmininkas),   savivaldybės strateginio plėtros plano rengimo ir įgyvendinimo socialinės apsaugos ir sveikatos darbo grupės veiklose.
Pagrindinės problemos. Kiekvienais metais Savivaldybių visuomenės sveikatos biurams pavedama vykdyti vis daugiau valstybės deleguotų funkcijų, ypatingai plečiamos psichikos sveikatos stiprinimo ir psichologinės gerovės funkcijos ir paslaugos. Valstybės tikslinės dotacijos lėšos yra skiriamos, tačiau atsirandant vis naujoms priskirtoms funkcijoms ir veikloms, nėra skiriama pakankamai lėšų iš valstybės biudžeto. 

II SKYRIUS
STRATEGINIO IR METINIO VEIKLOS PLANŲ ĮGYVENDINIMAS

Visuomenės sveikatos biuras vadovavosi Šakių rajono savivaldybės 2024–2026 metų strateginio veiklos plano (patvirtinto Šakių rajono savivaldybės tarybos 2024 m. vasario 9 d. sprendimu Nr. T-35 „Dėl Šakių rajono savivaldybės 2024–2026 metų strateginio veiklos plano patvirtinimo“ socialinės ir sveikatos apsaugos programos Nr. 13 tikslo Sveiko gyvenimo  būdo ir sporto propagavimas, ligų prevencija, profilaktika uždavinius Skatinti sveiką gyvenseną ir vykdyti ligų prevenciją. Šiuo tikslu siekiama teikti ir plėtoti gyventojų sveikatinimo paslaugas ir visuomenės sveikatos priežiūros paslaugas. Įgyvendinant uždavinius siekiama sumažinti gyventojų mirtingumą ir sergamumą, vykdyti ligų prevenciją per visuomenės sveikatos aplinkos monitoringą,, plėtoti psichikos sveikatos stiprinimo, psichosocialinės pagalbos ir savižudybių prevencijos intervencijas, plėtoti sveiką gyvenseną bei stiprinti sveikos gyvensenos įgūdžius ugdymo įstaigose ir bendruomenėse, vykdyti visuomenės sveikatos stebėseną savivaldybėse bei plėtoti visuomenės sveikatos priežiūrą .
Informacija apie įgyvendintas sveikatinimo priemones visuomenės sveikatos stebėsenos,  stiprinimo, vaikų ir jaunimo sveikatos stiprinimo srityse:

	Priemonės pavadinimas
	Proceso ir indėlio vertinimo kriterijų

	
	Pavadinimas
	Reikšmė

	Visuomenės sveikatos stebėsena ir stiprinimas

	Sveikatos ugdymo ir mokymo renginių organizavimas
	Renginių skaičius
	98

	
	Dalyvių skaičius
	1764

	
Informacijos sklaida
	Straipsnių, pranešimų skaičius,
stendų, plakatų, brošiūrų, knygų, atmintinių, lankstinukų ir kitų leidinių skaičius 
	
1762

	Savivaldybės stebimų visuomenės sveikatos stebėsenos rodiklių rinkimas
	Rodiklių skaičius
	51

	
	Ataskaitų skaičius
	1

	Savivaldybės maudyklų programos vykdymas
	Stebėtų maudyklų skaičius
	7

	
	Mėginių skaičius
	58

	Privalomųjų sveikatos mokymų vykdymas
	Mokymų skaičius
	25

	
	Dalyvių skaičius
	541

	Priklausomybių konsultantų programos vykdymas
	Individualių konsultacijų skaičius
	300

	
	Bendras dalyvių skaičius
	69

	Širdies-kraujagyslių ligų ir cukrinio diabeto prevencijos programos vykdymas
	Mokymų ir užsiėmimų skaičius
( mokymų ciklas 18 val.)
	1

	
	Dalyvių skaičius
	24

	Specialieji savižudybių prevencijos įgūdžių mokymai
	 mokymai
Safe talk – 4val.
	2

	
	Dalyvių skaičius
	50

	Psichikos sveikatos kompetencijų didinimo programos vykdymas įmonių darbuotojams
	Mokymų skaičius
(1 mokymų ciklas 40 val.)
	1

	
	Dalyvių skaičius
	20

	Psichologo konsultacijos
	individualių / grupinių konsultacijų skaičius
	344 (344 val.)/ 32 (268 val.)

	Projekto „Saugok sveikatą, kol jaunas  2“ tęstinumo vykdymas
	Renginių skaičius
	27

	
	Dalyvių skaičius
	836

	
	Psichologo individualių / grupinių konsultacijų skaičius
	373 (373 val.)
144 val.

	Burnos ir asmens  higienos pagrindų mokymas
	Renginių skaičius
	6

	
	Dalyvių skaičius
	170

	Maitinimo organizavimo vykdymas
	Perspektyvinių ir pritaikyto maitinimo valgiaraščių sudarymas
	18

	
	Grupiniai užsiėmimai
	16

	
	Dalyvių skaičius
	267

	Covid-19 ligos atvejų ir protrūkių epidemiologinė priežiūra
	Greitųjų testų išdavimas 
(vnt.)
	9000

	Psichologinės gerovės ir psichikos sveikatos stiprinimo paslaugos (nuotoliniai ir kontaktiniai užsiėmimai)
	Individualių konsultacijų skaičius
	344

	
	Grupinių užsiėmimų trukmė
	268 val.

	
	Grupių (3–12 dalyvių) skaičius
	32

	Mokinių ir jaunimo visuomenės sveikatos priežiūra

	Sveikatos ugdymo ir mokymo renginių organizavimas ugdymo įstaigose
	Renginių skaičius
	503

	
	Dalyvių skaičius
	11102

	Bendrojo ugdymo mokyklų darbuotojų gebėjimų visuomenės psichikos sveikatos srityje programos vykdymas
	Mokymų skaičius
(1 mokymų ciklas 40 val.)
	1

	
	Dalyvių skaičius
	20

	Ankstyvoji intervencija
	Užsiėmimų skaičius
	8

	
	Programos dalyviai
	22

	Informacijos sklaida
	Pranešimų, straipsnių skaičius periodiniuose leidiniuose, socialiniuose tinkluose, ugdymo įstaigų elektroniniuose dienynuose  ir internete 
	1090

	
	Stendų, plakatų, brošiūrų, knygų, atmintinių, lankstinukų ir kitų leidinių skaičius (išplatinti vnt.)
	
1901



Siekiant įgyvendinti uždavinį „Skatinti sveiką gyvenseną ir vykdyti ligų prevenciją“ numatytos priemonės, užtikrinančios Visuomenės sveikatos stebėseną ir stiprinimą, mokinių visuomenės sveikatos priežiūrą mokyklose, savižudybių įgyvendinimo prevenciją.

	Vertinimo kriterijai:
	Mato vnt.
	2024 metai
	2025 metai
	2026 metai

	Visuomenės pasitenkinimas visuomenės sveikatos teikiamomis prevencinėmis paslaugomis
	Proc.
	90
	90
	90


	Sveikos gyvensenos viešinimas. Informacijos pateikčių skaičius (vnt.)
	2024 m.
	Įvykdymo procentas

	
	Planuota
	Įvykdyta
	

	
	1200
	1762
	146,8



III SKYRIUS
KONTEKSTO (APLINKOS) ANALIZĖ

Atsižvelgiant į strateginio veiklos plano tikslus, siekiama didinti paslaugų jaunimui patrauklumą. Įgyvendinant projekto „Saugok sveikatą, kol jaunas 2“ (Nr. LT03-1-SAM-K01-002) tęstinumą, teikiamos ne tik jaunimo poreikius atitinkančios kompleksinės sveikatos priežiūros paslaugos, bet ir Šakių socialinių paslaugų centro patalpose veikė koordinacinis, jaunimui palankių sveikatos priežiūros paslaugų centras. Jaunimas savo emocinę ir fizinę sveikatą galėjo stiprinti įvairiomis centro ir biuro turimomis priemonėmis,  toliau prie jaunimo užimtumo prisideda 0,5 etato darbo krūviu įdarbinta jaunimo koordinatorė. Vyko projekto tęstinumo viešinimo renginiai (154 dalyviai), filmo „Elektroninių cigarečių žala jaunimui“ peržiūra, diskusija-paskaita (31 dalyvis), 4 prevenciniai protmūšiai (61 dalyvis), 6 kraujo donorystės akcijos ir 1 organų donorų pagerbimo akcija (383 dalyvis), dalyvauta ir koordinuota 2 jaunimo renginiuose/stovyklose (195 dalyviai), veikia projekto svetainė saugoksveikata.eu, kurioje skelbiama informacija apie projekto vykdymą, svetainėje sveikatos tinklas viešinta bendra jaunimui skirta prevencinė informacija, koordinuota trylikos informacinių ekranų veikla, veikiančių ugdymo įstaigose, biure, JKSC, PASPC, JPSPP KC (13 ekranų). 
Taip pat teikiamos psichologinės grupinės ir individualios konsultacijos (suteikta 144 valandų trukmės grupinės ir 373 individualios konsultacijos). Grupinėse konsultacijose konsultuota  emocinės būklės stiprinimo esant lengvos depresijos požymiams, prisitaikymo prie pokyčių ir naujos aplinkos skatinimo, bendravimo įgūdžių lavinimo, konfliktų su bendraamžiais ir mokytojais sprendimais, asmeninio identiteto pažinimo, emocinių sunkumų įveikos, valgymo elgesio sutrikimų klausimais. Buvo kalbama temomis, padedančiomis atrasti profesinius interesus ir pasirinkti tinkamą karjeros kelią. Kurtos rekomendacijos psichologinėms, asmenybės ir ugdymosi problemoms spręsti. Individualiai daugiausia konsultuota asmenų, patiriančių santykių su bendraamžiais, tėvais, pedagogais problemas – 137 asmenys, emocinius sunkumus, depresinius jausmus – 95 asmenys, savęs pažinimo, savišvietos klausimais 57 asmenys bei dėl kitų priežasčių – 84 asmenys. 
Vienas iš projekto „Saugok sveikatą, kol jaunas 2“ iššūkių – „Žaliojo koridoriaus“ vykdymas savivaldybėje. Žaliasis koridorius – galimybė jaunam žmogui gauti efektyvias ir konfidencialias asmens sveikatos priežiūros paslaugas per kuo trumpesnį laiką. Bendradarbiaujant su VšĮ Šakių ligonine ir UAB Šakių sveikatos klinika teikiamos šeimos gydytojo, akušerio-ginekologo, psichiatro, medicinos psichologo, chirurgo paslaugos jaunimui (14–29 m.) žaliojo koridoriaus principu, kai paslaugos konsultacija suteikiama kaip galima greičiau, bet ne vėliau, kaip po dviejų darbo dienų. Šia paslauga pasinaudojo 1 asmuo.
Skatinant savivaldybės gyventojų fizinį aktyvumą, vykdytos projekto „Vaikų ir jų artimųjų fizinio raštingumo didinimas Kazlų Rūdos ir Šakių r. savivaldybėse, Nr. SRF-FA-2022-1-0017, tęstinės veiklos. Surengti vaikų ir jų artimųjų fizinio raštingumo ugdymo užsiėmimai. Vyko 10 užsiėmimų po 2 val. Dalyvavo 25 asmenys. Kartu fizinio aktyvumo veiklose dalyvavo vaikai ir jų artimieji. Vyko Integruoto fizinio aktyvumo įgūdžių didinimo užsiėmimai, kurių trukmė 8 val. (tęstiniai užsiėmimai), dalyvavo 12 asmenų. Surengti asmenų, dirbančių ar teikiančių paslaugas sporto srityje, kvalifikacijos tobulinimo užsiėmimai. Organizuoti 4 užsiėmimai po 4 val. Dalyvavo 12 asmenų. Organizuoti kompleksiniai sporto sklaidos renginiai vaikams ir jų artimiesiems – du renginiai po 8 val., dalyvavo 50 asmenų, vyko tarprajoniniai fizinio aktyvumo skatinimo renginiai – 2 renginiai po 4 val. Projektas užbaigtas 2024 m. gruodžio 31 d. Projekto veiklos įgyvendintos 100 proc.
Pritarus Marijampolės regiono plėtros tarybai, 2024 m. liepos 22 d. pradėtos vykdyti projekto „Visuomenės sveikatos paslaugų kokybės gerinimas Šakių rajone“ Nr. 24-507-P-0004 veiklos. Organizuotos stovyklos jaunimui „Linksminkis sveikai“ (Stovyklos trukmė 3 dienos, 25 dalyviai), savipriežiūros ir savikontrolės rizikos sveikatai veiksnius patiriantiems asmenims „Mokausi rūpintis savo sveikata“ (Stovyklos trukmė 3 dienos, 25 dalyviai) ir kompleksinė senjorų sveikatos stiprinimo stovykla „Sveikatos, kūno ir proto harmonija“ (Stovyklos trukmė 5 dienos, 16 dalyvių), įsigytas sportinis inventorius, išmaniosios apyrankės, iš viso 247 vnt. Temines stovyklas labai gerai įvertino 98,5 proc. dalyvių.
2024 m. sausio mėn. Valstybiniam visuomenės sveikatos stiprinimo fondui pateikta projekto paraiška „Kompleksinių paslaugų onkologinėmis ligomis sergantiems asmenims teikimas“, bet paraiška nebuvo patvirtinta.
Gerinant sveikatos priežiūros paslaugų prieinamumą ir kokybę biuras vykdė Širdies ir kraujagyslių ligų ir cukrinio diabeto rizikos grupių asmenų sveikatos stiprinimo paslaugų programą Lekėčių seniūnijos gyventojams. Programą pradėjo 29 asmenys, baigė 24 asmenys. Širdies-kraujagyslių ir cukrinio diabeto mokymų vertinimo anketų duomenys:
	
	Vertinimas
	Papildomos pastabos

	Lektorių kompetencija
	Labai gerai 89 %
	Gerai 6 %
	Neatsakė 5 %
	

	Užsiėmimų laikas
	Tinkamas 94 %
	
	Neatsakė 6 %
	

	Psichologiniai užsiėmimai
	Labai gerai 100  %
	
	
	visi dalyviai (100 %) sužinojo bent du būdus kaip valdyti stresą

	Fizinio aktyvumo užsiėmimai
	Labai gerai 100  %
	
	
	95% - tema buvo aktuali,  91% - taikys praktikoje, 82 % informacija buvo pateikta suprantamai

	Mitybos užsiėmimai
	Labai gerai 100  %
	
	
	92% informacija buvo aktuali,  86 % – informacija  pateikta suprantamai, 82 % – taikys įgytas žinias praktikoje.

	Ar dalyvautų tokio tipo programoje dar kartą
	Taip 100 %
	
	
	



LR sveikatos apsaugos ministerija šalies mastu kiekvienais metais pateikia visuomenės sveikatos priežiūros bazinių paslaugų vertinimo kriterijų minimalias vertes pagal savivaldybėje gyvenančių gyventojų skaičių ir situacijos analizę. Šalies mastu suplanuoti kriterijai: I prioriteto ,,Visuomenės psichikos sveikatos gerinimas“ pagal LR sveikatos apsaugos ministerijos 2023–2025 m. strateginio veiklos plano priemonę - plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą (kodas 11-001-02-11-20 (TP) veiklos vertinimo kriterijų vykdymo reikšmių palyginimas ir pokytis 2022 ir 2023 metais:
	LR sveikatos apsaugos ministerijos 2023-2025 m. strateginio veiklos plano priemonė – plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą 
	2023 m.
	2024 m.
	Pokytis
 proc.

	Psichologinės gerovės ir psichikos sveikatos stiprinimo paslaugų teikimo savivaldybėje organizavimas (paslaugą gavusių asmenų skaičius)
	245
	297
	+19 %.

	Bazinių savižudybių prevencijos mokymų organizavimas savivaldybės gyventojams (dalyvių skaičius)
	42
	50
	+19 %.

	Mokyklų darbuotojų kompetencijos psichikos sveikatos srityje didinimo mokymai (dalyvių skaičius)
	12
	20 
	+ 66 %. 

	Išplėstinės metimo rūkyti pagalbos paslaugų (konsultavimo metimo rūkyti klausimais) teikimas
(paslaugą gavusių asmenų skaičius)
	-
	13
	

	Priklausomybių konsultantų paslaugų teikimo savivaldybėse organizavimas (paslaugą gavusių asmenų skaičius)
	300
	300
	0 %.

	Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, vykdymas (dalyvių skaičius)
	9
	22
	+144 %.


	Ankstyvosios intervencijos programos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, planavimo kriterijus nustato LR sveikatos apsaugos ministerija. Suplanuota rodiklio reikšmė 2024 m. buvo didesnė nei 2023 m.
Psichologinės gerovės ir psichikos sveikatos paslaugas gaunantys asmenys, pabaigoje konsultacijų atlieka paslaugos įvertinimą ir pildo keletą klausimynų. Vienas iš klausimynų „Kiek tikėtina, kad rekomenduosite šias paslaugas gauti savo artimiesiems bei pažystamiems?“ anketos duomenys:
	Labai tikėtina
	Tikėtina 
	Iš dalies tikėtina
	Mažai tikėtina
	Visiškai netikėtina

	81 %.
	17 %.
	2 %.
	-
	-


Psichologinės gerovės paslaugų gavėjų atsakymai rodo, kad jie pakankamai palankiai vertina jiems suteiktas paslaugas ir didžioji dalis, labai tikėtina, kad šias paslaugas siūlys ir savo artimiesiems bei pažįstamiems. 
Bazinių savižudybių prevencijos mokymų vertinimo anketų duomenys: 
	
	Visiškai sutinku
	Sutinku
	Nei sutinku, nei nesutinku
	Nesutinku
	Visiškai nesutinku

	Mokymai man suteikė  naudingų žinių savižudybių prevencijos srityje
	54 proc.
	42 %.
	4 proc. 
	
	

	Mokymuose gavau pakankamai praktinių įgūdžių
	44 proc. 
	32 %. 
	22 %.
	2 %. 
	

	Lektoriai buvo pasiruošę, aiškiai ir suprantamai išdėstė informaciją
	76 proc.
	24 proc.
	
	
	

	Lektoriai atsakė į visus rūpimus klausimus
	72 proc.
	28 proc.
	
	
	

	Lektoriai teikė pakankamą grįžtamąjį ryšį
	64 proc. 
	32 proc.
	4 %.
	
	

	Mokymus rekomenduočiau kitiems
	84 proc.
	12 proc.
	4 %. 
	
	


Mokymų dalyviai labai palankiai įvertino bazinius savižudybių prevencijos mokymus, mokymų metu įgytas žinias, lektorių darbą. Dalis dalyvių išreiškė norą, kad mokymai būtų tęstiniai. 
	Gavus finansavimą iš Šakių rajono savivaldybės biudžeto, 2024 m. vykdyta maudyklų monitoringo programa. Programos tikslas – vasaros sezono metu Šakių rajone atlikti 7 maudymosi vietų vandens ir smėlio taršos monitoringą. (Vadovaujantis 2006 m. vasario 15 d. Europos Parlamento ir Tarybos direktyvos 2006/7/EB dėl maudyklų vandens kokybės valdymo nuostatomis ir Lietuvos Respublikos sveikatos apsaugos ministro 2018 m. sausio 23 d. įsakymu Nr. V-76 „Dėl Lietuvos higienos normos HN 92:2018 „Paplūdimiai ir jų maudyklų vandens kokybė“). Tyrimai organizuojami bendradarbiaujant su Nacionalinės visuomenės sveikatos laboratorijos Kauno skyriumi. Maudyklų vandens mikrobiologinė tarša vertinta periodiškai kas dvi savaites pagal 2 mikrobiologinius parametrus: žarninių enterokokus ir žarnyno lazdeles (E. coli). Paplūdimių smėlis vertintas dėl žmogui patogeninių helmintų (parazitinių kirmėlių) ir jų kiaušinėlių. Atlikti 58 vandens kokybės ir 6 smėlio tyrimai.
	 2024 metais organizuotas visuomenės sveikatos biuro kasmetinis renginys „Ištiesk pagalbos ranką“, skirtas moksleiviams ir mokytojams, propaguojantis žmogaus saugą ir sveikatą. Renginyje, vykusiame 2024 metų gegužės mėnesį, dalyvavo ir buvo paruošę užduotis moksleiviams Marijampolės apskrities vyriausiojo policijos komisariato Šakių rajono policijos komisariato, Kauno miesto GMPS, Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos, Šakių JKSC, Valstybės sienos apsaugos tarnybos Pagėgių pasienio rinktinės Kudirkos Naumiesčio užkardos, sporto ir laisvalaikio klubo „Vejas“, UAB „Expedicija“ atstovai. Renginyje dalyvavo 15 įvairių savivaldybės ugdymo įstaigų moksleivių komandų, iš viso per 150 dalyvių (2023 m. atitinkamai 10 komandų ir per 90 dalyvių).
2024 m, liepos mėnesį inicijuotas ir pradėtas renginys šeimoms „Išsitaškom su visa šeima“. Renginys organizuotas kartu su Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnyba, sporto laisvalaikio klubo „Vejas“,  Šakių JKSC, „Apolo wake park“ . Dalyvių skaičius – daugiau kaip 60. Renginio metu buvo siekiama supažindinti šeimas su aktyviomis, sveikatai palankiomis pramogomis, galimybėmis mankštintis, su iššūkiais poilsiaujant (skendimo prevencija, pirmosios pagalbos teikimas).
	
IV SKYRIUS 
STRATEGINIŲ TIKSLŲ ĮGYVENDINIMAS

	1 strateginis tikslas

	1 lentelė. Strateginį tikslą įgyvendinančios programos patvirtintų asignavimų panaudojimas
	Programos kodas
	Programos pavadinimas
	Asignavimų panaudojimas (tūkst. Eur)

	
	
	Asignavimų planas
	Patikslintas asignavimų planas*
	Panaudota
asignavimų
	Panaudota asignavimų (proc.)**

	1
	2
	3
	4
	5
	6

	13
	Socialinės ir sveikatos apsaugos programa (VSB) 14206.21
	321,93
	321,93
	321,93
	100

	13
	Socialinės ir sveikatos apsaugos programa (VSB) 150.2
	20,8
	20,8
	20,8
	100

	13
	Socialinės ir sveikatos apsaugos programa (VSB) 150.1
	55,61

	55,61
	55,61
	100

	13
	Socialinės ir sveikatos apsaugos programa (VSB) 37.2
	2,929
	2,929
	2,929
	100

	Iš jų ES ir kita tarptautinė finansinė parama
	
	
	
	

	
	Visuomenės sveikatos paslaugų kokybės gerinimas Šakių rajone
	ES lėšos – 60956,88 Eur
Savivaldybės lėšos – 5400,00 Eur

	


* Jeigu asignavimų plane, įskaitant patikslinimus ataskaitiniam laikotarpiui, asignavimai didėja ar mažėja daugiau nei 5 proc. lyginant su asignavimais, nurodytais asignavimų plane, to priežastys trumpai paaiškinamos po lentele. Paaiškinimai pateikiami dėl patikslintų asignavimų programos lygiu.
** Jeigu asignavimų panaudojimo procento nuokrypiai viršija 10 proc., jie ir jų priežastys trumpai paaiškinami po lentele.


	Valstybės biudžeto speciali tikslinė dotacija visuomenės sveikatos priežiūros funkcijoms vykdyti – Darbo užmokestis – 254 500,00 Eur, Sodra – 3 835,00 Eur.
Steigėjo (Savivaldybės biudžeto) lėšos – Darbo užmokestis – 59 099,00 Eur, Sodra – 1 146,00 Eur.
2024 m. pabaigoje Biure ilgalaikio materialaus turto  likutinė vertė – 77333,21 Eur, ilgalaikio nematerialaus turto – už 0,58 Eur. Naudojamo ūkinio inventoriaus vertė – 137480,00 Eur.

	



V SKYRIUS
PAPILDOMA INFORMACIJA 

Veiklos rezultatų (įgyvendinant sveikatinimo priemones visuomenės sveikatos stiprinimo, vaikų ir jaunimo sveikatos stiprinimo srityse) lyginamoji analizė:
	Priemonės pavadinimas
	Proceso ir indėlio vertinimo kriterijai
	Pastabos

	
	Pavadinimas
	Reikšmė
	

	
	
	2023 m.
	2024 m. 
	

	Visuomenės sveikatos stebėsena ir stiprinimas

	Sveikatos ugdymo ir mokymo renginių organizavimas
	Renginių skaičius
	97
	98
	

	
	Dalyvių skaičius
	1674
	1764
	

	Informacijos sklaida
	Straipsnių, pranešimų,
	1020
	1762
	

	
	stendų, plakatų, brošiūrų, knygų, atmintinių, lankstinukų ir kitų leidinių skaičius (unikalūs vnt.)
	
	
	

	Savivaldybės stebimų visuomenės sveikatos stebėsenos rodiklių rinkimas
	Rodiklių skaičius
	51
	51
	

	
	Ataskaitų skaičius
	1
	1
	

	Privalomųjų sveikatos mokymų vykdymas
	Mokymų skaičius
	26
	25
	

	
	Dalyvių skaičius
	372
	541
	

	Visuomenės sveikatos priežiūra ugdymo įstaigose

	Sveikatos ugdymo ir mokymo renginių organizavimas
	Renginių skaičius
	854
	503
	Skaičiai sumažėjo dėl HI  renginių vertinimo metodikos pakeitimo, kai vertinami tik visuomenės sveikatos specialisto organizuojami renginiai, o nebeįtraukiami kuriuose jie tik dalyvauja

	
	Dalyvių skaičius
	17225
	11102
	

	Informacijos sklaida
	Straipsnių, pranešimų skaičius
	3560
	1090
	Skaičiai sumažėjo dėl HI pateiktų paaiškinimų, kaip tikslingai skaičiuoti pranešimų, straipsnių skaičių periodiniuose leidiniuose, socialiniuose tinkluose, ugdymo įstaigų elektroniniuose dienynuose  ir internete

	
	Stendų, plakatų, brošiūrų, knygų, atmintinių, lankstinukų ir kitų leidinių skaičius (unikalūs vnt.)
	2758
	1901
	




_________________________
